**กรอบโครงการวิจัยงบประมาณเงินรายได้ ประจำปีงบประมาณ 256**8

ด้วยปัจจุบันระบบบริหารจัดการและพัฒนาประเทศได้นำการวิจัยมาพัฒนาและแก้ไขปัญหาต่างๆ มหาวิทยาลัยเทคโนโลยีราชมงคลตะวันออกตระหนักถึงประโยชน์ของการวิจัยเพื่อสร้างจุดเด่นที่เป็นอัตลักษณ์ของมหาวิทยาลัยและเพิ่มขีดความสามารถในการพัฒนามหาวิทยาลัย พื้นที่ ตลอดจนประเทศชาติ จึงพัฒนากรอบโครงการวิจัยงบประมาณเงินรายได้ขึ้น

กรอบโครงการวิจัยงบประมาณเงินรายได้นี้ เป็นการสร้างกรอบงานวิจัยประเภทบูรณาการและเพิ่มมาตรฐาน ตลอดจนเพิ่มคุณค่างานวิจัยโดยใช้ผลสัมฤทธิ์ที่สำคัญ (key results) เป็นตัวชี้วัดผลผลิต ผลลัพธ์ และผลกระทบจากงานวิจัย มุ่งเน้นการสร้างเทคโนโลยีเพื่อพัฒนานวัตกรรมที่มีผลกระทบต่อเศรษฐกิจและสังคม ทั้งนี้การพัฒนานักวิจัยที่ผ่านมาเน้นนักวิจัยสายวิชาการอย่างชัดเจน แต่ไม่ปรากฏการส่งเสริมการพัฒนานักวิจัยในสายสนับสนุนงานประจำเป็นงานวิจัย Routine to Research (R2R) ที่การพัฒนาองค์กรจะมีขีดความสามารถในการแข่งขันที่เพิ่มขึ้น จำเป็นต้องมีการพัฒนานักวิจัยทั้งสองควบคู่ไปตามสถานการณ์ปัจจุบัน

กรอบข้อเสนอโครงการวิจัยงบประมาณเงินรายได้จึงพัฒนาขึ้นสำหรับให้นักวิจัยสายวิชาการและสายสนับสนุน โดยนักวิจัยสายวิชาการที่จะได้รับการพิจารณาสนับสนุนการวิจัยด้วยงบประมาณเงินรายได้นั้นคือ (1) นักวิจัยหน้าใหม่และ (2) นักวิจัยที่ยื่นเสนอขอทุนภายนอกมหาวิทยาลัยอย่างต่อเนื่องมาเป็นระยะเวลานานกว่า 4 ปี แต่ไม่ได้รับการสนับสนุนทุนวิจัยจากภายนอกมหาวิทยาลัย ด้วยนโยบายข้างต้นพร้อมกับความสามารถของบุคลากรสายสนับสนุนพี่พร้อมต่อการพัฒนาตนอย่างไม่หยุดยั้ง ในที่สุด งบประมาณเงินรายได้ส่วนใหญ่จะค่อยๆ ถ่ายโอนเพื่อพัฒนางานประจำวันของมหาวิทยาลัยให้มีประสิทธิภาพสูงสุดโดยอาศัยการวิจัยจากนักวิจัยสายสนับสนุน

อย่างไรก็ตามกรอบข้อเสนอโครงการวิจัยงบประมาณเงินรายได้ ประจำปีงบประมาณ 2568 ได้ปรับให้เข้ากับนโยบาย ยุทธศาสตร์ตั้งแต่ระดับมหาวิทยาลัย พื้นที่-ภูมิภาค ประเทศ ตลอดจนสถานการณ์ในปัจจุบัน เพื่อสร้างพื้นฐานความรู้ ขับเคลื่อนวัตกรรมเทคโนโลยี สร้างสรรค์นวัตกรรม อันจักเป็นประโยชน์สำหรับการการพัฒนาโจทย์งานวิจัยที่มีผลกระทบระดับประเทศชัดเจนเพื่อขอการสนับสนุนทุนจากภายนอกมหาวิทยาลัยสำหรับต่อยอดงานวิจัยและส่งเสริมการนำไปใช้ประโยชน์ต่อไป การสนับสนุนงานวิจัยของมหาวิทยาลัยเทคโนโลยีราชมงคลตะวันออกด้วยงบประมาณเงินรายได้ ประจำปีงบประมาณ 2568 แบ่งกรอบงานวิจัยเป็น 4 Platforms คือ

Platform ที่ 1 การวิจัยเพื่อพัฒนาระบบการทำงานของมหาวิทยาลัย (Routine to Research) ประกอบด้วย 1 Program, 2 Objectives และ 6 Key results

Platform ที่ 2 การวิจัยเพื่อสร้างสรรค์นวัตกรรมและสร้างรายได้ ประกอบด้วย 2 Programs, 2 Objectives และ 10 Key results

Platform ที่ 3 การวิจัยเพื่อการพัฒนาพื้นที่และการบริการวิชาการ ประกอบด้วย 2 Programs, 4 Objectives และ 14 Key results

Platform ที่ 4 การวิจัยสำหรับนโยบายเร่งด่วน ประกอบด้วย 2 Programs 2, Objectives และ 9

**\*\*\*ข้อเสนอแนะ**

ขอให้นักวิจัยเขียนข้อเสนอโครงการวิจัยงบประมาณเงินรายได้ที่สามารถสร้างผลกระทบได้ในวงกว้างและระดับสูง เพื่อใช้เป็นงานวิจัยพื้นฐานในการสร้างโจทย์วิจัยสำหรับการเสนอขอทุนวิจัยต่อยอดในระดับประเทศต่อไป